A Complete Unknown

A Complete Unknown () James Mangoldek zuzendutako 2024ko drama biografiko estatubatuar bat da. Elijah Wald-en 2015eko Dylan Goes Electric! liburuan oinarrituta, filmak Bob Dylan folk musikan izan zituen lehen arrakastetatik hasi eta 1965eko Newport Folk Festival-en tresna elektrikoen erabilerari buruzko eztabaida garrantzitsuraino erretratatzen du. 

American Film Institute eta National Board of Review erakundeek A Complete Unknown 2024ko hamar film onenetako bat izendatu zuten, eta azken horrek antzeztaldeko emakumezko aktore onenaren saria ere eman zion Elle Fanningi.https://variety.com/2024/film/awards/afi-awards-top-10-wicked-anora-dune-2-1236236697/

 Izenburua 
Filmaren izenburua Dylanen abesti batetik dator: «Like a Rolling Stone» (1965). Horrela dio abestiak: «How does it feel / How does it feel / To be without a home / Like a complete unknown / Like a rolling stone?».https://web.archive.org/web/20110819164036/http://www.bobdylan.com/songs/like-a-rolling-stone

 Izendapenak 
Hiru izendapen jaso zituen Urrezko 82. Globo sarietan eta 6 izendapen BAFTA sarietan. Zortzi Oscar saritarako izendatua izan zen, bestetik: Film onena, Zuzendaritza onena, Gizonezko aktore onena, Antzeztaldeko gizonezko aktore onena, Antzeztaldeko emakumezko aktore onena, Egokitutako gidoi onena, Soinu onena eta Jantzi onena.

 Sinopsia 

1960ko hamarkadaren hasierako New Yorkeko musika eszenan girotua, A Complete Unknown filmak Bob Dylan 19 urteko folk abeslariaren arrakastaren historia kontatzen du. Bere abestiak eta bere mistika mundu mailako fenomeno bihurtu ziren. Bere ibilbidean, Pete Seeger lagun eta lankidearen laguntza izan zuen eta pertsonaia hori ere ageri da filmean. Seeger, AEBetako folklorea berreskuratu eta aktibismo politikorako tresna bilakatu zuen kantari ezkertiarra izanik, komunismoaren aurkako sorgin ehizaren jazarpena jasan zuen. Hasieran, harreman handia izango dute Seegerrek eta Dylanek, baina gero liskarrak sortuko ziren.https://www.naiz.eus/eu/info/noticia/20250227/bob-dylan-en-doinuak-pantaila-handian Filman ere, beste artistekin batera, Dylan eta Joan Baez arteko harremanak azaltzen dira.

 Talde teknikoa 
 Zuzendaria: James Mangold. 
 Gidoilariak: Jay Cocks, James Mangold. 
 Liburua: Elijah Wald. 
 Aktore nagusiak: Timothee Chalamet, Edward Norton, Elle Fanning. 
 Argazkia: Phedon Papamichael. 
 Iraupena: 141 min.

 Aktoreak 

 Erreferentziak 

 Kanpo estekak 
 Gaizka Izagirre: "Bob Dylanen doinuak pantaila handian", Naiz.eus, 2025/02/27.
 :Filmaren trailler ofiziala.
 :Gidoi ofiziala.

Kategoria:Ameriketako Estatu Batuetako film dramatikoak
Kategoria:Bob Dylan
Kategoria:Liburuetan oinarritutako filmak
Kategoria:Film musikalak
Kategoria:Biografia filmak
Kategoria:New Yorken girotutako filmak
Kategoria:Rhode Islanden girotutako filmak
Kategoria:1961ean girotutako filmak
Kategoria:1965ean girotutako filmak